时间:2017-05-28 11:35:05 来源:德宏团结报
Lama ngai ahpun langai rai yang
Ngai go nkam gyam nga ai labyi tai na
Maling tinghkring hta rai tim
Ngai kra ra ai nlum jan hpe go
Tsepkop ntat na nngai
Lama ngai ahpun langai rai yang
Ngai go ngang ja ai labyi tai na
Dai mani sum re Jinghpo shadang a
Shau chye nshang e mashot n-gang tai nna
Arong mi alu rai myen rai na
Lama ngai ahpun langai rai yang
Ngai go nlum htingra na labyi tai na
Dai asoi hpun ai shayi hpe
Lali alap ap ya nna
Tsom htap ai buga hpe shakon shagrau ai
Je ngon nsen sho shangun na
Lama ngai ahpun langai rai yang
Ngai go galu gaba ai labyi tai na
Shinggyim sha ni ra ai ten hta
Dohpun tai na donu tai na
Wut kangam hte rau
Sharem tai na num go tai na
Lama ngai ahpun langai rai yang
Ngai go ako alo re labyi tai na
Hkro tsam mat ai ten wa mi du tim
Ngai go bumga na ningshung hta
Tu gala ai wan shanan arai nga na!
zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn